Gary Neville

Han er bror av tidligere Premier League-spiller og Everton-kaptein Phil Neville, som også spilte for Manchester United fra 1993 til 2005. Hans søster Tracey Neville spilte på Englands landslag i netball. Hans mor, Jill, jobber i resepsjonen hos Bury FC, mens faren, Neville Neville, en gang spilte cricket for Lancashire County Cricket Club. Gary Neville var også en talentfull cricketspiller i sin ungdom og har spilt for Greenmount Cricket Club i Bolton Cricket League.

 Manchester United 
Gary Neville kom til Manchester United på lærekontrakt da han gikk ut av skolen i 1991. I hans første sesong var han kaptein på juniorlaget som vant FA Youth-cup. Han fikk sin debut for førstelaget i september 1992 mot Torpedo Moskva i UEFA-cupen. Han var en del av Alex Fergusons ungdomsrekke på 1990-tallet som fikk kallenavnet Fergie's Fledglings, senere også kalt Class of '92, en «oppdatert» versjon av 1950-tallets Busby Babes som inkluderte blant andre hans bror Phil, Ryan Giggs, David Beckham, Nicky Butt og Paul Scholes. I 1994 ble Neville klubbens førstevalg på høyrebacken, idet han erstattet Paul Parker. Sommeren 2004 signerte Neville en ny fireårskontrakt med United. I desember 2005 ble Neville oppnevnt som ny United-kaptein, etter at Roy Keane forlot klubben.

I januar 2006 var Neville involvert i kontroverser etter å ha jublet foran de tilreisende Liverpool-supporterne på Old Trafford. Neville løp fra midtbanen og over til motstanderens fans for å feire Rio Ferdinands matchvinnende scoring på overtid. Oppførselen hans ble kritisert av Jamie Carragher, media og politiet, som mente at Neville var skyld i gnisninger som oppstod mellom fansen etter kampen. Han ble senere tiltalt for upassende oppførsel av FA. Neville protesterte på dette, og spurte om fotballspillere skulle opptre som «roboter» uten å kunne vise følelser. Han ble idømt en bot på £5 000.

Neville pådro seg i mars 2007 en alvorlig ankelskade under kamp mot Bolton. I hans første kamp etter skadeavbrekket, en reservelagskamp mot Everton i januar 2008, scoret han et sjeldent mål i det 21. minutt, og hjalp med det laget til et 2-2-resultat.Reserves: Everton 2 United 2, ManUtd.com (engelsk)

9. april 2008 fikk Neville sitt etterlengtede comeback på Manchester Uniteds førstelag i Mesterligaen-kvartfinalen mot Roma på Old Trafford. Han kom inn i det 81. minutt for Anderson. Neville ble ønsket velkommen tilbake på banen med stående ovasjoner, og ble også tildelt kapteinsbindet med en gang i sin 99. kamp i Mesterligaen. Han var ikke med i troppen til Mesterligaen-finalen den 21. mai, men fikk medalje og sluttet seg til lagkameratenes feiringer etter å ha slått Chelsea på straffesparkkonkurranse.

Neville startet sin første førstelagskamp på 17 måneder da han som kaptein ledet Manchester United ut på banen mot Portsmouth i Community Shield den 10. august 2008. Han startet igjen mot Zenit St. Petersburg i Supercupen, før han fikk sin første start på hjemmebane siden skaden, mot Villarreal i gruppespillet i Mesterligaen. 21. september 2008 startet Neville sin første ligakamp på nesten 18 måneder, mot Chelsea. Neville spilte sin siste kamp den 1. januar 2011. Den 2. februar 2011 la han opp som aktiv fotballspiller. 24. mai fikk han sin testimonialkamp mot Juventus på Old Trafford, hvor blant andre hans bror Phil Neville, David Beckham, Nicky Butt, Michael Owen, Wayne Rooney stilte opp. Juventus vant kampen 2-1.

 Trenerkarriere 
Neville ble den 14. mai 2012 ansatt som assistenttrener for , under ledelse av Roy HodgsonNettavisen.no – Neville fikk landslagsjobb (Av Ole Jonny Eriksrud Hansen. Publisert og besøkt 14. mai 2012), en jobb han hadde fram til Hodgson gikk av i 2016. Han var trener for den spanske klubben Valencia fra 2. desember 2015 til 30. mars 2016«Gary Neville sacked by Valencia after less than four months in charge», BBC.co.uk, 30. mars 2016.

 Karriere som spiller (alle turneringer) 
Per 10. desember 2009
KlubbKamperMålPeriode Manchester United60271991 – 2011

Meritter

Manchester UnitedG. Neville på Soccerway.com
Premier League (8): 1995–96, 1996–97, 1998–99, 1999–2000, 2000–01, 2002–03, 2006–07, 2008–09
FA-cupen (3): 1996, 1999, 2004
Ligacupen (2): 2006, 2010
FA Community Shield (3): 1996, 1997, 2008 
Mesterligaen (2): 1999, 2008 
Intercontinental Cup (1): 1999
FIFA Club World Cup (1): 2008

 Referanser 

 Eksterne lenker 




  Gary Nevilles profil på united.no
  Gary Nevilles profil på manutd.com

Kategori:Engelske fotballspillere
Kategori:Engelske fotballtrenere
Kategori:Ekspertkommentatorer (sport)
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Spillere i Fotball-EM 2004
Kategori:Spillere i Fotball-VM 2006
Kategori:Fotballspillere for Manchester United FC
Kategori:Vinnere av Mesterligaen i fotball for menn
Kategori:Personer fra Bury